Document ID: /roh_data/filtered/fineweb-2-filterrobots_roh.jsonl.gz/4164

cuntegn
Chantun
Disposiziun cunter Repower
La cumissiun federala per l'electricitad, Elcom ha relaschà ina disposiziun parziala per las tariffas d'energia da la Repower dals onns 2009 e 2010. Questa disposiziun parziala pertutga la metoda che la Repower ha duvrà per quintar or las tariffas d'energia en il provediment da basa.
Qua dettia differenzas d'opiniun tranter l’Elcom e la Repower. La Repower po far recurs entaifer 30 dis cunter questa disposiziun. Schebain ella fa quai na saja il mument anc betg sclerì, scriva la Repower en ina communicaziun a las medias. L'emprim stoppia ella examinar la disposiziun.